Jaarblad en foto's
Neem asb. kennis dat die jaarblaaie en foto’s vir Gr. 9-11 uitgedeel sal word in die forumsaal wanneer hulle by die skool aanland na hul onderskeie graadtoere op 30 November en 1 Desember. Die graad 8’s is welkom om ook op hierdie dae hul bestellings te kom afhaal. Andersins sal hulle dit eers in Januarie ontvang. (Gr. 12’s sal dit saam met hul matrieksertifikate kan afhaal by Ontvangs in 2020).
30 November om 12:00 + 1 Desember om 15:00
Navrae: Rozelle Visser 082 973 3676
Kontroleer van antwoordstelle
Dinsdagoggend 26 November vanaf 10:00-12:00 mag leerders hul antwoordstelle gaan kontroleer in hul verskeie onderwysers se lokale. Hierdie is ‘n voorsorgmaatreël wat ons tref om seker te maak dat u kind tevrede is met die assessering van sy/haar werk en saamstem met die onnie se finale punt voordat die finale jaarpunte verwerk word. Moedig hulle gerus aan om van hierdie geleentheid gebruik te maak.
Dit is binnekort weer tyd vir ons leerders om al die stres van die afgelope eksamen agter te laat, hul pette en bashers weg te pak, hulle skoolbaadjies op te hang en dit te vervang met shorts, sonroom en skaterlag!
Die graadtoere is ‘n verpligte skoolaktiwiteit en deel van ons opvoedingsplan.
Die Graad 8’s se graadtoer het reeds in Februarie plaasgevind en daarom eindig die skooljaar dus vir hulle direk na afloop van die eksamen.
Graad 11: Kosibaai en Noord-Natal
27 November om 04:30 (aanmeld) – 1 Desember om 15:00 (terug by HMK)
Graad 10: Kwalata Adventure Camp
27 November om 09:00 (aanmeld) – 30 November om 12:00 (terug by HMK)
Graad 9: Zwartkloof Game Lodge
27 November om 08:00 (aanmeld) – 30 November om 12:00 (terug by HMK)
Vir enige verdere inligting kan u die graadvoogde skakel.
Uitstuur van rapporte
Ons herinner u net weer daaraan dat u kind se rapport op 2 Desember om 12:00 elektronies aan u gestuur sal word.
Eerste skoolweek 2020
Maandag 6 Januarie
• Gr. 8 + 12 meld aan om 07:30
• Graad 12’s verdaag om 18:30 (behalwe hoofleiers en stasie-leiers)
• Graad 8’s slaap oor by skool
• Geen busvervoer nie
Dinsdag 7 Januarie
• Graad 8 + 12 akademiese skooldag (ontvang handboeke)
• Busse vertrek om 13:45
Woensdag 8 Januarie
• Skool begin vir Gr. 9-11 om 07:30 (ontvang handboeke)
Donderdag 9 Januarie
• Akademiese skooldag vir alle grade
• Sportoefeninge begin
• Busse vertrek om 15:15
Vrydag 10 Januarie
• Swemgala: leerders trek hul huishemp en HMK-sportbroek aan
• 17:30: Gr. 8-ouervergadering
• 19:00: Groentjiekonsert (eerste vertoning)
• 20:00: Groentjiekonsert (tweede vertoning – vir ouers)
• 21:00: Graad 8-inhuldiging
Oueraande: Termyn 1
Neem asb. kennis van die datums vir die verpligte oueraande in die tweede skoolweek:
Dinsdag 14 Januarie om 17:30 – Graad 9
Dinsdag 14 Januarie om 18:30 – Graad 12
Woensdag 15 Januarie om 18:00 – Graad 10 + 11
Julie 2020 Jul 2020
Personeelvergadering @ Hub: eerstevloer
Jul 6 @ 7:00 vm